open-index/open-wikipedia-markdown huggingface dataset:
Goliath

**Goliath** voi tarkoittaa seuraavia:

* Goliath, Goljat, Raamatun henkilö, suurikokoinen filistealainen taistelija
* Goliath, vuosina 1928–1961 valmistettu saksalainen automerkki
* Goliath, SdKfz. 302/303a/303b, saksalainen kauko-ohjattava tela-ajoneuvo
* *[[Goliath (televisiosarja)|Goliath]]*, Amazon Studiosin vuonna 2015 alkanut televisiosarja
* HMS Goliath (1781), Britannian kuninkaallisen laivaston Arrogant-luokan linjalaiva
* HMS Goliath (1842), Britannian kuninkaallisen laivaston Vanguard-luokan linjalaiva
* HMS Goliath (1898), Britannian kuninkaallisen laivaston taistelulaiva
* Goliath, maamerkkinä tunnettu nosturi Belfastin satamassa.
* Goliath, Exoduksen studioalbumi vuodelta 2026
Hintaseuranta.fi

**Hintaseuranta.fi** on suomalainen hintavertailusivusto, jossa käyttäjä voi verrata tuotteita hinnan, toimitusnopeuden ja arviointien perusteella. Sivusto lanseerattiin vuonna 2000 ja sivustolla on viikoittain yli 170&nbsp;000 kävijää. Aktiivisia tuotteita on noin 500&nbsp;000 ja yksittäisiä hintoja noin 1&nbsp;280&nbsp;000.

Hintaseuranta.fi-palvelun omistaa nykyisin ePrice Oy.

Lokakuussa 2019 Sanoma Media Finland myi Hintaseuranta.fin ePrice Oy:lle.

## Historia
Hintaseuranta.fi on alun perin lähtöisin Mikrobitti-lehden verkkosivujen hintaseuranta osiosta, jossa oli vertailtavana tietokonekomponenttien hintoja eri kaupoissa.

## Katso myös
* Hinta.fi
* Vertaa.fi

## Lähteet
Arquebuse-luokka

**Arquebuse-luokka** oli Ranskan laivaston vuosina 1902-1904 valmistettujen 20 hävittäjän muodostama alusluokka. Luokan alukset olivat käytössä ensimmäisessä maailmansodassa, jonka aikana kaksi aluksista tuhoutui.

## Suunnittelu
Vuoden 1900 alussa Augustin Normand toimitti laivastolle kahden uuden alustyypin suunnitelmat, joissa kummassakin aluksen vesirajan pituus oli kasvatettu 56,30 metriin. Muuten alusten runko ja propulsiojärjestelmä vastasi aiempia aluksia. Ensimmäinen oli suojattu brittien käyttämiä 12 naulan ja 9 naulan tykkien tulelta ja varustettu siten "panssaroidulla laatikolla" (). Aluksen runko sekä konehuoneiden etummainen ja viimeinen laipio olivat 50 millimetrin levyä ja kansi 17 millimetrin levyä. Massan kasvua kompensoitiin leventämällä alusta 6,3 metristä 6,75 metriin. Niiden uppouma oli kuitenkin suurempi ja nopeus laski 25 solmuun.
Toinen esitys oli nopeampi alus, jonka nopeus oli 28 solmua ilman lisäsuojaa. Kummassakin suunnitelmassa koneiston tehoa kasvatettiin 6&nbsp;300 hevosvoimaan ottamalla käyttöön tehokkaammat kattilat ja tehokkaampi jäähdytys. Koneiston paino kasvoi kolme prosenttia.

Suurinpiirtein samanaikaisesti Service Technique esitteli suunnitelmansa suurennetusta Durandal-luokasta. Suunnitelmassa aluksen pituus oli 66 metriä, leveys 6,5 metriä ja syväys 2,05/3,30 metriä. Uppouma oli 400,8 tonnia. Aluksella olisi moottoritilan etupuolella kolme kattilaa, jotka tuottaisivat 8&nbsp;000 hevosvoimaa ja 30 solmun nopeuden. Aluksilla olisi 45 tonnia hiiltä. Alusten aseistukseksi esitettiin kolmea erilaista tykkiaseistusta.

Conseil des Travaux keskusteli 24. huhtikuuta 1900 esityksistä, jotka kumpikin hylättiin. Perusteena oli *Durandalin* ja *Hallebarden* koeajoissa saadut tulokset, joihin laivasto oli hyvin tyytyväinen.

## Alukset
Vuoden 1900 laivasto-ohjelmassa tilattiin ensimmäiset kymmenen alusta, joiden kölit laskettiin 1900–1901. Vuoden 1901 laivasto-ohjelmassa tilattiin seuraavat kymmenen alusta, joiden kölit laskettiin 1901–1902. Koeajoissa alukset olivat vuosina 1902-1904.

## Lähteet
*
*
*
*

### Viitteet

## Aiheesta muualla

*mesdiscussions.net
FS République (1902)

**République** oli vuonna 1906 valmistunut Ranskan laivaston République-luokan pre-dreadnought-taistelulaiva.

## Valmistus

Alus tilattiin Brestin laivastontelakalta, missä köli laskettiin joulukuussa 1901. Alus laskettiin 4. syyskuuta 1902 vesille ja otettiin palvelukseen 12. tammikuuta 1907.

## Palvelus
Palvelukseen oton jälkeen alus oli avomerikokeissa. Nopeustesteissä alus saavutti 19,15 solmun nopeuden ollen siten reilua solmua sopimuksen vaatimuksia nopeampi. Liityttyään laivastoon 15. helmikuuta 1907 alus voitti vuotuisen tykistökilpailun. Se oli 5. marraskuuta  Ranskan Välimeren laivueen 1. viirikössä, jonka muut alukset olivat vara-amiraali Germinetin lippulaiva *[[FS Patrie (1903)|Patrie]]* ja *[[FS Suffren (1899)|Suffren]]*.

Jouaninlahdella pidetyssä harjoituksessa 16. helmikuuta 1910 *Patrien* torpedoputki laukesi ja torpedo osui *Républiqueen*, joka vaurioitui. Alus oli 25. syyskuuta 1911 laiturissa Toulonissa, kun lähistöllä olleella *[[FS Liberté (1905)|Libertéllä]]* tapahtui räjähdys. Alukseen osui räjähtäneestä aluksesta irronnut 37 tonnin osa panssarointia tykkitornin taakse. Aluksella sai surmansa 23 miestä.

Ensimmäisen maailmansodan alkaessa elokuussa 1914 alus oli Välimerellä 2. laivueen 1. viirikössä, jonka muut alukset olivat *[[FS Vérité (1907)|Vérité]]* ja *Patrie*. Viirikkö suojasi seisemän matkustaja-alusta, joilla kuljetettiin 7&nbsp;300 XIX armeijakunnan sotilasta, Algeriasta Eurooppaan.

Pääosan sodasta laivasto oli valvomassa Otranton saartoa. Alus osallistui Antivarin taisteluun, jossa yllätetty Itävalta-Unkarin laivaston risteilijä *[[SMS Zenta]]* upotettiin. Alus suojasi *[[FS Gaulois (1896)|Gauloisin]]* kanssa Gallipolin evakuointia tammikuussa 1916. Saman vuoden lopulla alus osallistui Salonikan operaatioihin.

Sotatoimien päätyttyä alus siirrettiin 1919 sisaraluksensa kanssa reserviin. Alus siirrettiin 2. lokakuuta telakalle, missä kaksi 305 millimetrin tykkitornia poistettiin. Alus poistettiin 21. toukokuuta 1921 ja alusrekisteristä 29. kesäkuuta. Alus myytiin romutettavaksi vielä samana vuonna. Se siirrettiin marraskuussa romutettavaksi Savonaan.

## Lähteet
*
*

### Viitteet
FS Amiral Baudin (1883)

**Amiral Baudin** oli Ranskan laivaston vuonna 1883 vesillelaskettu Amiral Baudin -luokan ironclad-taistelulaiva.

## Valmistus

Alus tilattiin Brestin laivastontelakalta, missä köli laskettiin lokakuussa 1879. Alus laskettiin vesille 5. kesäkuuta 1883 ja se otettiin palvelukseen joulukuussa 1888.

## Palvelus
Alus romutettiin vuonna 1910.

## Lähteet
*
*

### Viitteet
Las Vegas (täsmennyssivu)

**Las Vegas** voi tarkoittaa seuraavia:

* Las Vegas, kaupunki Nevadassa, Yhdysvalloissa
* Las Vegas Strip, alue Nevadassa, Las Vegasin kaupungin läheisyydessä
* North Las Vegas, kaupunki Nevadassa, Yhdysvalloissa
* Las Vegas, kaupunki New Mexicossa, Yhdysvalloissa
* Las Vegas, yhdysvaltalainen televisiosarja
* Las Vegas, Martin Stenmarckin esittämä kappale, Ruotsin edustaja Eurovision laulukilpailussa 2005
* Las Vega's, chileläinen televisiosarja vuodelta 2013.

## Katso myös

* Vegas
Rainio

**Rainio** voi tarkoittaa seuraavia:

## Paikkoja
* Rainio, Heinolan kaupunginosa

## Henkilöitä

* Johanna Rainio-Niemi, yhteiskuntatieteilijä ja poliittisen historian professori
* Jussi Rainio (1878–1918), SDP:n kansanedustaja
* Juuso Rainio (s. 1969), kestävyysjuoksija
* Jussi Rainio, muusikko, Neon 2 -yhtyeen laulaja
* Kalevi Rainio, muusikko, laulaja, valokuva- ja performanssitaiteilija ("Kake Puhuu")
* Kullervo Rainio (1924–2020), sosiaalipsykologian professori ja Kokoomuksen kansanedustaja
* Lilli Rainio (1861–1945), kirjailija
* Pekka Rainio (1924–2007), insinööri, yritysjohtaja ja teollisuusneuvos, Toivo Rainion poika
* Selma Rainio (1873–1939), lähetyslääkäri, Lilli Rainion sisar
* Tapani Rainio (s. 1948), jalkapalloilija
* Timo Rainio, muusikko
* Toivo Rainio (1897–1942), työväenlehtien päätoimittaja ja apulaiskaupunginjohtaja
* Tuomo Rainio (s. 1983), videotaiteilija
* Ursula Rainio (s. 1950), malli ja näyttelijä, Miss Suomi 1970
* Väinö Rainio (1896–1970), yleisurheilija

### Entisenä nimenä

* Aino Forsten, o.s. Rainio (1885–1937), kansanedustaja (SDP)
* Ritva Haavikko, ent. Rainio (s. 1929), kirjallisuudentutkija ja tietokirjailija

### Nimimerkkinä

* Kapteeni Leo Rainio, Armas J. Pullan käyttämä nimimerkki, toisinaan myös yhdessä Mika Waltarin kanssa

### Kuvitteellisia henkilöitä

* Iris Rainio, tv-sarjassa *[[Uusi päivä (televisiosarja)|Uusi päivä]]*.
Andaandi

**Andaandi** eli **dongolawi** on Sudanin pohjoisosassa puhuttu uhanalainen nubialainen kieli. Sitä puhui vuonna 1996 äidinkielenään 180&nbsp;000 ihmistä, ja määrä on laskusuunnassa puhujien siirtyessä yhä enemmän käyttämään sudaninarabiaa.

Andaandi on läheistä sukua Egyptissä puhutulle kenzin kielelle, ja joskus kielistä käytetään yhteisnimitystä *kenzi-dongolawi* tai *kenuzi-dongola*. *[[Ethnologue]]* luokitteli kenzin ja dongolawin alun perin saman kielen murteiksi, mutta helmikuussa 2012 luokittelua muutettiin ja kielille määriteltiin omat erilliset kielikoodit.

Andaandin puhujat käyttävät itse kielestään nimeä *andaandi*. Kansainvälisesti käytetään myös arabiankielistä nimitystä *dongolawi* (), joka viittaa muinaiseen Dongolan kaupunkiin.

## Lähteet
Ugrilaiset kansat

**Ugrilaiset kansat** on perinteinen yhteisnimitys ugrilaisia kieliä puhuville hanteille, manseille ja unkarilaisille. Hantit ja mansit asuvat Länsi-Siperiassa Uralin itäpuolelta Objoen varsille ulottuvalla alueella. Myös unkarilaisten esi-isien oletetaan eläneen tämän alueen läheisyydessä. Nykyisille asuinsijoilleen Keski-Euroopassa Tonavan alueella unkarilaiset saapuivat vasta varhaiskeskiajalla.

Uusin kielitieteellinen tutkimus asettaa kyseenalaiseksi perinteisen oletuksen että hantin, mansin ja unkarin kielet juontuisivat yhteisestä kanta-ugrilaisesta kielestä, sillä ugrilaiset kielet ovat erittäin epäyhtenäinen ryhmä. Erot ovat huomattavia sekä äänteistössä että kielten rakenteissa. Muun muassa sijojen lukumäärä vaihtelee kolmesta (pohjoishanti) yli kahteenkymmeneen (unkari). Tästä huolimatta ugrilaisia kieliä tulee pitää keskenään melko läheisinä sukukielinä, sillä ne jakavat joukon morfologisia innovaatioita ja niissä esiintyy myös toista sataa yhteistä sanavartaloa.

Unkarilaiset ovat suurin uralilainen kansa ja heidän lukumääräkseen arvioidaan 14 500 0000. Hantit ja mansit ovat hyvin pieniä kansoja; hanteja on noin 31 000 ja manseja noin 12 000 henkeä. Hantien ja mansien yhteisnimitys on obinugrilaiset kansat.

Sanaa *ugri* on vanhoissa slaavilaisissa teksteissä käytetty vastineena kreikkalaisten lähteiden sanalle *türk* (Τούρκοι). Se saattaa pohjautua samaan turkkilaiseen heimonnimeen, *onogur*, kuin Unkarin nimikin. Unkarilaisilla oli kaukaisessa historiassa paljon yhteyksiä turkkilaisiin heimoihin, ja unkarin kielessä on lainasanoja turkkilaisista kielistä.

## Lähteet
McCormick

**McCormick** on muun muassa seuraavien henkilöiden sukunimi:

* Cody McCormick (s. 1983), kanadalainen jääkiekkoilija
* Cyrus McCormick (1809–1884), yhdysvaltalainen keksijä, McCormick Harvesting Machine Companyn (nyk. International Harvesterin) perustaja
* Joseph McCormick (1894–1958), yhdysvaltalainen jääkiekkoilija
* Kelly McCormick (s. 1960), yhdysvaltalainen uimahyppääjä
* Lawrence McCormick (1888–1961), yhdysvaltalainen jääkiekkoilija
* Luke McCormick (s. 1983), brittiläinen jalkapallomaalivahti
* Malcolm McCormick, *Mac Miller* (1992–2018), yhdysvaltalainen rap-artisti
* Max McCormick (s. 1992), yhdysvaltalainen jääkiekkoilija
* Neil McCormick (s. 1961), brittiläinen kirjailija, juontaja ja radiokommentaattori
* Patricia McCormick (1930–2023), yhdysvaltalainen uimahyppääjä ja olympiavoittaja
* Sierra McCormick (s. 1997), yhdysvaltalainen näyttelijä.

## Kuvitteellisia henkilöitä

* Kenny McCormick, televisiosarjassa South Park

## Nimen muita merkityksiä
* McCormick, traktorimerkki
* McCormickin piirikunta, piirikunta Etelä-Carolinassa Yhdysvalloissa
Kenzin kieli

**Kenzi** on nubialainen kieli, jota puhutaan Etelä-Egyptissä muun muassa Assuanin ja Kom Ombon kaupungeissa. Sitä puhui vuonna 2006 äidinkielenään 450&nbsp;000 ihmistä, mutta puhujamäärä on laskusuunnassa väestön siirtyessä käyttämään yhä enemmän arabian kieltä.

Kenzi on läheistä sukua Sudanissa puhutulle andaandin eli dongolawin kielelle, ja joskus kielistä käytetään yhteisnimitystä *kenzi-dongolawi* tai *kenuzi-dongola*. *[[Ethnologue]]* luokitteli kenzin ja dongolawin alun perin saman kielen murteiksi, mutta helmikuussa 2012 luokittelua muutettiin ja kielille määriteltiin omat erilliset kielikoodit.

## Lähteet
Kenzi

**Kenzi** voi viitata seuraaviin asioihin ja henkilöihin:
*kenzi, Egyptissä puhuttu nubialainen kieli
*Abdelhani Kenzi, algerialainen nyrkkeilijä
*Kenzi, henkilöhahmo sarjassa *[[Lost Girl]]*.
Tumzabt

**Tumzabt** on Algeriassa M’zabin laaksossa puhuttu berberikieli. Sitä puhuu äidinkielenään 150&nbsp;000 ihmistä.

Tumzabtia voidaan kirjoittaa arabialaisilla, latinalaisilla tai tifinagh-kirjaimilla.

## Lähteet
Herland

**Herland** on Charlotte Perkins Gilmanin kirjoittama feministinen utopiaromaani vuodelta 1915.  Romaani kertoo kolmen miestutkimusmatkailijan löytämästä syrjäisestä maasta, jota asuttavat naiset ja josta miehet ovat kuolleet sukupuuttoon. Kirjassa on poikkeuksellista on selkeä lihansyönnin ja tehotuotannon vastustaminen.

Suomennetussa teoksessa on kääntäjä Ville-Juhani Sutisen kirjoittama esipuhe ja liitteenä bengalilaisen feministin Begum Rokeya Sakhawat Hossainin (1880–1932) novelli Sulttaanittaren uni (1901).

## Lähteet
Juhani Ikonen

**Juhani Ikonen** on seuraavien henkilöiden nimi:

* Juhani Ikonen (1934–2014), taloustoimittaja
* Juhani Ikonen (s. 1948), urheilulääkäri
Nafusi

**Nafusi** on Libyan länsiosassa ja Tunisiassa puhuttu berberikieli. Sitä puhuu Libyassa äidinkielenään 184&nbsp;000 ihmistä ja Tunisiassa 26&nbsp;000. Kieli voidaan jakaa eri murteisiin, joihin kuuluvat *zuara*, *tamezret* ja *jerbi*.

## Lähteet
Juhani Ikonen (toimittaja)

**Mikko Juhani Ikonen** (3. joulukuuta 1934 Sippola – 7. syyskuuta 2014 Helsinki) oli suomalainen taloustoimittaja. Hän oli viimeksi Yleisradion palveluksessa vuoteen 1992, jolloin hän jäi eläkkeelle suivaantuneena siitä, että Yleisradio kehotti vanhempia toimittajia antamaan tilaa nuoremmille.

Ikosen ura alkoi paikallislehdestä. Hän siirtyi sitten *[[Kauppalehti|Kauppalehteen]]*, sieltä taloustoimituksen päälliköksi ensin *[[Helsingin Sanomat|Helsingin Sanomiin]]* ja sitten *[[Uusi Suomi|Uuteen Suomeen]]*. Yleisradioon hän meni Radiouutisiin, jossa hän myös kävi käsiksi talousjuttuihin. 1980-luvulla hän oli julkisuudessa muun muassa television *[[Jälki-istunto (ohjelma)|Jälki-istunto]]*-ohjelmassa ja muissa ajankohtaisohjelmissa. Huomiota herättäneessä juttusarjassaan *Kauppalehdessä* 1963 Ikonen paljasti pienten konepajojen myyntiyhtiön Mekesin talouskiemuroita. Hän sai vuonna 1972 radion taloustoimittajan työstään tiedonjulkistamisen valtionpalkinnon yhdessä Esko Seppäsen ja Reijo Rajamäen kanssa.

Ikosen puoliso oli uutistenlukija Eva Polttila. Ikonen kuoli lyhyen aikaa sairastettuaan 7. syyskuuta 2014.

## Julkaisuja
* *Toimittajan yö*, Otava, 1970
* *Yhdysvaltain ja Neuvostoliiton taloussuhteet*, Weilin + Göös, 1975 

## Lähteet
Lisinopriili

**Lisinopriili** (C21H31N3O5) on peptidomimeetteihin kuuluva eli peptidien toimintaa matkiva orgaaninen yhdiste. Yhdiste kuuluu niin kutsuttuihin ACE-estäjiin ja sitä käytetään lääkkeenä korkean verenpaineen ja sydämen vajaatoiminnan hoidossa.

## Fysikaaliset ja kemialliset ominaisuudet
Huoneenlämpötilassa lisinopriili on valkoista tai hieman kellertävää kiteistä jauhetta. Yhdiste liukenee hyvin veteen ja heikommin orgaanisiin liuottimiin kuten metanoliin ja etanoliin. Lisinopriili on optisesti aktiivinen ja sen ominaiskiertokyky vesiliuoksessa on –96°.

## Vaikutusmekanismi ja käyttökohteet
Poiketen useista muista angiotensiinikonvertaasin estäjistä lisinopriili ei ole aihiolääke vaan sillä on hyvä biosaatavuus ja se imeytyy hyvin myös suun kautta otettavana tablettina. Yhdiste inhiboi angiotensiinikonvertaasin toimintaa, mikä laskee verenpainetta kahdella mekanismilla. Angiotensiinikonvertaasi hajottaa angiotensiinin lyhyemmiksi verisuonia supistaviksi peptideiksi. Angiotensiinin hajoamisen estyessä verenpaine laskee. Angiotensiinikonvertaasi hajottaa myös bradykiniiniä, jolla on verisuonia laajentava ja siten verenpainetta laskeva vaikutus.

Lisinopriili tuotiin markkinoille vuonna 1988. Lääkeainetta käytetään alentamaan verenpainetta muun muassa diabetestä tai sydämen vajaatoimintaa sairastavilla potilailla. Sitä voidaan käyttää yhdessä muidenkin verenpainetta laskevien lääkkeiden kuten diureettien kanssa.

## Haittavaikutukset
Lisinopriilin aiheuttamia tyypillisiä haittavaikutuksia voivat olla kuiva yskä, väsymys, pääkipu, huonovointisuus, masentunut mieliala ja kutina tai lievä ihottuma.

## Synteesi
Lisinopriilisynteesin lähtöaine on trifluoriasetyyliruojattu lysiini, joka reagoi fosgeenin kanssa muodostaen syklisen happoanhydridijohdannaisen. Tämä happoanhydridijohdannainen reagoi proliinin kanssa muodostaen amidin. Muodostuvan lysyyliproliinin aminoryhmä reagoi pelkistävällä aminoinnilla etyyli-2-okso-4-fenyylibutanoaatin ketoryhmän kanssa ja pelkistimenä reaktiossa käytetään vetyä ja Raney-nikkeliä. Lisinopriilin synteesin viimeinen vaihe on trifluoriasetyyliryhmän hydrolyysi emäksisissä olosuhteissa.

## Lähteet
FS Émeraude (S604)

**Émeraude** (runkonumero S604) oli Ranskan laivaston Rubis-luokan ydinsukellusvene.

## Valmistus

Alus tilattiin DCNS:ltä, missä köli laskettiin 4. maaliskuuta 1983. Se laskettiin vesille 12. huhtikuuta 1986 ja valmistui 15. syyskuuta 1988.

## Palvelus
Alus poistettiin palveluksesta 12. joulukuuta 2024.

## Lähteet

*
*

### Viitteet
FS Améthyste (S605)

**Améthyste** (runkonumero S605) on Ranskan laivaston Rubis-luokan ydinsukellusvene.

## Valmistus

Alus tilattiin DCNS:ltä, missä köli laskettiin 31. lokakuuta 1984. Se laskettiin vesille 14. toukokuuta 1988 ja valmistui 20. maaliskuuta 1992.

## Palvelus
Alus oli palveluksessa 2013.

## Lähteet

*

### Viitteet
Lakin kieli (iranilainen)

**Laki** eli **leki** on iranilainen kieli, jota puhutaan Lorestānin ja Ilāmin provinsseissa Länsi-Iranissa. Se luetaan samaan kieliryhmään kurdin kanssa ja sen muita läheisiä sukukieliä ovat persia ja luri. Lakia puhui vuonna 2000 äidinkielenään noin miljoona ihmistä.

## Lähteet
Lakin kieli

**Lakin kieli** voi viitata seuraaviin asioihin:
*laki eli lak, dagestanilainen kieli
*laki eli leki, iranilainen kieli.
FS Dixmude (L9015)

**Dixmude** (runkonumero L9015) on Ranskan laivaston Mistral-luokan maihinnousualus.

## Valmistus

Alus tilattiin 16. huhtikuuta 2009 Chantiers de Saint-Nazairelta, missä köli laskettiin 20. tammikuuta 2010. Se laskettiin vesille 17. syyskuuta 2010. Alus teki ensimmäisen purjehduksensa 26. huhtikuuta 2011 ja saapui Touloniin 13. heinäkuuta. Se otettiin palvelukseen 27. heinäkuuta 2012.

## Palvelus
Aluksen kotisatamana on Toulon.

## Lähteet
Foudre-luokka

**Foudre-luokka** on Ranskan merivoimien kahden maihinnousualuksen muodostama alusluokka. Niissä on suuret kuljetusalueet panssarivaunujen ja ajoneuvojen kuljettamiseksi, 52-tonnin hissi, vinoramppi ja usean helikopterin saman aikaisen operoimisen mahdollistava lentokansi.

Kolmella toimituksella alus kykenee toimittamaan kokonaisen panssarirykmentin sekä sen 22 AMX 30 tai Leclerc-panssarivaunua, 44 AMX 10 RC raskasta panssariautoa, 22 tiedusteluajoneuvoa, 41 maastoajoneuvoa, 54 TRM 4000 -kuorma-autoa, 15 TRM 2000 -kevyttä kuorma-autoa, viisi tankkiautoa, 2 hinauskuorma-autoa, kuusi 120 mm kranaatinheitintä, 67 hinattavaa konttia ja yhden rantaan asennettavan 3&nbsp;300 tonnin päällysteen.

## Suunnittelu
Alusten runko on rakennettu rahtikannen ympärille, mikä kattaa 3/4 kokonaispituudesta. Sille voidaan kuormata jopa kahdeksan maihinnousuvenettä, jotka lasketaan veteen täyttämällä painolastitankit ja lisäämällä aluksen syväystä. Aluksen takakannen avaamisen jälkeen maihinnousualukset ovat vedessä. Lentokannen varustus mahdollistaa lentotoiminnan kaikissa olosuhteissa. Hangaariin voidaan sijoittaa neljä Super Puma tai kaksi Super Frelon -helikopteria.

## Alukset
Kesäkuussa 2010 Ranskan puolustusministeri Hervé Morin tarjosi vieraillessaan Buenos Airesissa *Foudrea* Argentiinan laivastolle. Argentiina oli jo kieltäytynyt tarjotuista Ouragan-luokan aluksista ja oli pyytänyt Ranskalta apua Argentiinan telakoilla aluksen valmistamiseen. Lokakuussa 2011 ilmoitettiin, että Chile ja Ranska ovat päättäneet neuvottelut *Foudren* ostamisesta noin 80 miljoonalla Yhdysvaltain dollarilla. Joulukuussa Chilen laivasto vastaanotti aluksen ja otti sen palvelukseen nimellä *Sargento Aldea* (LSDH-91). *Sciroco* luovutetaan todennäköisesti myös Chilelle.

Lisäksi nimeämättömien L9013 ja L9014:n tilaukset peruutettiin.

## Lähteet

*

### Viitteet
Purik

**Purik** eli **purig** tai **burig** on Kashmirin pohjoisosassa puhuttu tiibetiläis-burmalainen kieli. Vuoden 2001 väestönlaskennassa purikia puhui äidinkielenään 37&nbsp;700 ihmistä.

Purik on Jammu ja Kashmirin Kargilin piirikunnan pääkieli. Se on baltin ja ladakhin läheinen sukukieli. Purikia on ennen kirjoitettu tiibetiläisillä kirjaimilla, mutta nykyisin yleisessä käytössä on arabialainen kirjaimisto.

## Lähteet
FS Perle (S606)

**Perle** (runkonumero S606) on Ranskan laivaston Rubis-luokan ydinsukellusvene.

## Valmistus

Alus tilattiin DCNS:ltä, missä köli laskettiin 22. maaliskuuta 1987. Se laskettiin vesille 22. syyskuuta 1990 ja valmistui 7. heinäkuuta 1993.

## Palvelus
Alus oli palveluksessa 2014.

## Lähteet

*

### Viitteet
FS Tonnerre (L9014)

**Tonnerre** (runkonumero L9014) on Ranskan laivaston Mistral-luokan maihinnousualus.

## Valmistus

Alus tilattiin tammikuussa 2001 Brestin laivastontelakalta ja Alstrom Marinen Chantiers de l'Atlantiquen telakalta Saint-Nazairesta. Peräosan valmistus aloitettiin 26. elokuuta 2003 Brestin telakalla ja keulaosan valmistus Saint Nazairessa 5. toukokuuta 2004. Alus laskettiin vesille 26. heinäkuuta 2005 ja valmistui joulukuussa 2006. Se otettiin palvelukseen 1. heinäkuuta 2007.

## Palvelus
Aluksen kotisatamana on Toulon.

## Lähteet
Nizwa

**Nizwa** () on Omanin pohjoisosassa Al-Dakhiliyyan kuvernoraatin hallinnollinen keskuskaupunki. Nizwa on historiallisesti merkittävä kaupunki, ja se sijaitsee maan pohjoisosan Hajarvuoriston eteläisellä reunalla, vuoralta alkunsa saavan jokiuoman (wadin) varrella. Pääkaupunki Masqat sijaitsee Nizwasta maanteitse 180 kilometriä pohjoiseen.
 
Nizwan väkiluku on kehittynyt seuraavasti: 37&nbsp;029 (VL 2003), 42&nbsp;087 (VL 2010) ja 51&nbsp;000 (ennuste 7/2013).

Nizwa oli 500–600 -luvuilla Omanin pääkaupunki. Nizwa on kuuluisa myös imaamin kotipaikkana. Nizwassa asemapaikkaansa pitänyt imaami kapinoi sotajoukkoineen Omanin sulttaani Sa’id ibn Taimuria vastaan vielä 1950-luvulla.

Nähtävyyksiin kuuluvat 1600-luvulta peräisin oleva Nizwan linnoitus ja Darisin kastelujärjestelmä (falij), joka on Omanin laajin kasteluverkosto. Maailmanperintöluetteloon nostettu kastelujärjestelmä kuljettaa kasteluvettä muun muassa taatelipalmuille, sitruuna ja mangopuille sekä sokeriruo’olle. Nizwan vanha ja uusi tori tarjoavat myös nähtävää. Linnuntietä noin 25 kilometriä, maanteise runsas 40 kilometriä länteen on toinen maailmanperintöluettelon kohde: osin raunioitunut Bahlan linnoitus.  Al Hajr -vuoriston huiput, kuten yli 3&nbsp;000 metriin kohoavat Jebel Shams ja Jebel Akhdar ovat päiväretken päässä.


Nizwa.JPG|Nizwan kaupunkia.
Nizwa (5).jpg|Nizwan linnoitus.


## Lähteet

## Aiheesta muualla

* Nizwa and the Interior travel guide  (insightguides.com)
*Nizwa. Tourism in the Omani Heritage  (islamictourism.com)
*Oman: Journey to a mountainous heart  (telegraph.co.uk)
* Nizwa, Oman   (nationalgeographic.com)
Kaiken teoria (elokuva)

**Kaiken teoria** () on vuonna 2014 ensi-iltansa saanut James Marshin ohjaama elämäkertaelokuva Stephen Hawkingista ja tämän vaimosta Jane Hawkingista. Elokuva perustuu Janen muistelmiin *Travelling to Infinity: My Life with Stephen*. Elokuvan pääosissa ovat Eddie Redmayne ja Felicity Jones. Elokuva sai ensi-iltansa 6. syyskuuta 2014 Toronton elokuvajuhlilla. Suomessa elokuva sai ensi-iltansa 6. helmikuuta 2015.

Elokuva palkittiin parhaan miespääosan Oscarilla sekä parhaan miespääosan ja musiikin Golden Globeilla.

## Näyttelijät

## Vastaanotto
### Arvosteluita

Rotten Tomatoes -sivuston mukaan 213 arvostelun perusteella laskettuna kriitikoiden arvosteluista 80 prosenttia oli positiivisia. Metacritic-sivuston mukaan 47 arvostelun perusteella elokuva on saanut 72/100 pistettä.

*[[The Guardian]]in* Catherine Shoard kehui elokuvaa ja erityisesti Eddie Redmaynen roolisuoritusta ja vertasi sitä Daniel Day-Lewisin roolisuoritukseen elokuvassa *[[Minun elämäni]]* (1989). *[[The New York Post]]in* Lou Lumenick sanoi elokuvan olevan suunnattoman koskettava ja inspiroiva. *Helsingin Sanomien* Pertti Avola kirjoitti arvostelussaan: ”Jos pitäisi etsiä oppikirjamainen esimerkki Oscar-elokuvasta, se olisi tässä. *Kaiken teoriassa* on epookkia, romantiikkaa, rohkeutta, vahvoja näyttelijäsuorituksia ja tosipohjainen tarina. Lisäksi se on voimakkaasti tunteisiin vetoava.”

Stephen Hawking itse kehui elokuvaa sen nähtyään ja sanoi muun muassa, että hän saattoi katsoa siinä elämäänsä ulkoapäin. Hänen mukaansa Eddie Redmayne näytteli häntä niin hyvin, että toisinaan hän luuli itse päätyneensä valkokankaalle Redmaynen asemesta.

### Palkinnot ja ehdokkuudet

## Lähteet

## Aiheesta muualla
* 
* ''Kaiken teoria'' Rotten Tomatoesissa 
* ''Kaiken teoria'' Metacriticissä 
* ''Kaiken teoria'' Box Office Mojossa 
* ''Kaiken teoria'' -traileri YouTubessa
Sandhamn-liiga

**Sandhamn-liiga** oli Ruotsissa vuonna 1975 kiinni saatu rikollisliiga, joka valmisti ja myi amfetamiinia Tukholman saariston Sandhamnissa sijaitsevan Ruotsin kuninkaallisen pursiseuran (KSSS) ravintolan tiloissa.  Liigan johtaja oli ravintolaa tuolloin hoitanut, arkkitehtikoulutuksen saanut ravintoloitsija ja hotellinomistaja Fleming Broman (s. 1938). Hän sai viiden ja puolen vuoden vankeustuomion.

Liigan päätekijöitä pidätettiin lokakuussa 1975 Stavsnäsissä Tukholman saaristossa. Oikeudenkäynti syytettyjä vastaan käynnistyi Tukholmassa alkuvuodesta 1976, ja heidät todettiin syyllisiksi törkeisiin huumerikoksiin. Pitkistä vankeusrangaistuksista valitettiin, ja Svean hovioikeus alensi tuomioita toukokuussa 1976. Poliisi käytti tutkinnassa Yhdysvalloista opittuja uusia menetelmiä, kuten puhelinkuuntelua ja liigaan soluttautumista, mikä herätti hyvistä tuloksista huolimatta myös kriittistä keskustelua.  Syytettyjä puolustivat nimekkäät asianajajat, joiden eräät toimintatavat asetettiin myös kyseenalaisiksi.

Sandhamn-liigan kiinniotosta tuli Ruotsin rikoshistorian siihen asti huomattavimpia huumeiskuja. Tapaukseen liittyvät tiedot päätekijöiden ylellisestä elämästä, salakuljetukseen käytetyistä pikaveneistä ja Tukholman metron säilytyslokeroiden käytöstä huumeiden jakeluun herättivät suurta huomiota tiedotusvälineissä. Tätä lisäsi vielä tieto, että tapaus liittyi ruotsalaiseliitin suosimaan Sandhamnin kuninkaallisen pursiseuran ravintolaan ja hotelliin. Niiden tiloissa ehdittiin valmistaa noin sata kilogrammaa amfetamiinia.

Vankeustuomion kärsittyään päätekijä Fleming Broman on auttanut poliisia ratkomaan muita huumerikoksia soluttautumalla mukaan niiden toimintaan. Hän asuu jossakin päin Ruotsia uudella nimellä.

Monien televisiodokumenttien ohella Sandhamn-liigan tapaus oli innoittajana Hannes Holmin käsikirjoittamaan ja ohjaamaan, vuonna 2010 ensi-iltansa saaneeseen draamaelokuvaan *[[Viattoman sininen taivas]]* (*Himlen är oskyldigt blå*). Siinä lukiolaispoika pääsee kesätöihin pursiseuran ravintolaan, mutta joutuukin huumeliigan apuriksi.

## Lähteet
*  
### Viitteet

## Kirjallisuutta
*
Mike Smith (yleisurheilija)

**Michael Cameron ”Mike” Smith** (s. 16. syyskuuta 1967 Kenora, Ontario, Kanada) on kanadalainen uransa jo päättänyt kymmenottelija. Hänellä on kaksi MM-mitalia, hopeinen vuoden 1991 MM-kisoista ja pronssinen vuoden 1995 kisoista. Smith oli erityisen vahva heittolajeissa, mistä kertoo se, että hänellä on vieläkin epävirallinen maailmanennätys kymmenottelun heittolajien yhteispisteissä. Smithillä on myös kaksi kultaa ja yksi pronssi Kansainyhteisön kisoista ja yksi sisäratojen MM-pronssi. Hänen ennätyksensä 8626 pistettä säilyi Kanadan ennätyksenä vuoteen 2015, jolloin Damian Warner rikkoi sen. Smith voitti myös kultaa Frankofonisissa kisoissa vuonna 1989.

## Henkilökohtaiset ennätykset lajeittain

*100 metrin juoksu – 10,81 (1991)
*400 metrin juoksu – 47,05 (1992)
*1 500 metrin juoksu – 4.24,06 (1990)
*110 metrin aitajuoksu – 14,34 (1990)
*korkeushyppy – 209 (1991)
*seiväshyppy – 510 (1995)
*pituushyppy – 776 (1993)
*kuulantyöntö – 17,54 (1997)
*kiekonheitto – 52,90 (1996)
*keihäänheitto – 71,22 (1996)
*kymmenottelu – 8626 (1996)

## Lähteet
* 

### Viitteet
Basalttipylväs

**Basalttipylväs** on basaltista muodostuva rakenne. Basalttipylväitä muodostuu joko laavan tai vulkaanisen tuhkan jäähtyessä, jolloin laava tai tuhka kutistuu. Tämä kutistuminen aiheuttaa jännitteitä, joiden purkautuessa laavan tai tuhkan ylä- ja alapinta rakoilee. Raot syvenevät, kunnes ylä- ja alapuolella olevat raot kohtaavat ja basalttipylväs on muodostunut. Yleisimmin basalttipylväissä on viisi tai kuusi tahoa.

Tunnetuimpia basalttipylväitä sisältäviä rakenteita ovat Devils Tower, joka on vuori Wyomingissa, Yhdysvalloissa, sekä Giant’s Causeway, joka sijaitsee Pohjois-Irlannissa. Muita basalttipylväiden esiintymispaikkoja ovat Tasmaniassa, Australiassa sijaitseva Cape Raoul, New Yorkissa sijaitseva Palisades ja Columbiajoen kanjoni.

## Katso myös
* Basalttityyny
* Laavatunneli

## Lähteet

## Aiheesta muualla

* 
*
Basalttityyny

**Basalttityyny** on basalttimuodostuma, joka muodostuu laavan virratessa veteen. Tällöin laavavirran ulkopinta jäähtyy sisäosan pysyessä kuumana. Tällöin sisäosa jatkaa virtaamista ulkopinnan jähmettyessä paikalleen. Tämä aiheuttaa laavan purkautumista ulos. Kun sisäosakin on jähmettynyt, muodostuu pyöreitä, tyynymäisiä rakenteita, joiden välit ovat v:n muotoisia. Jos myöhemmin laavan virratessa toisen kerran paikalle syntyy uusia basalttityynyjä, ne sulautuvat entisten tyynymuodostelmien väleihin. Eräs basalttityynyjen esiintymispaikka on Columbiajoen rotkossa sijaitseva laavakenttä.

## Katso myös
* Basaltti
* Basalttipylväs
* Laavatunneli

## Lähteet
D. W. Buffa

**D. W. Buffa** on yhdysvaltalainen kirjailija, joka kirjoittaa rikoskirjoja.

Buffa on syntynyt San Franciscossa ja varttui Bay Arean alueella. Buffa opiskeli ensin Michigan State Universityssa ja väitteli myöhemmin tohtoriksi Chicagon yliopistosta. Hän on toiminut kymmenen vuotta puolustusasianajajana Oregonissa ja hän asuu tällä hetkellä Pohjois-Kaliforniassa. 

Buffa oli ehdolla Edgar-palkinnon saajaksi teoksestaan *The Judgement* (suom. Tuomio, 2001) vuonna 2002.

Kaikkien tähän mennessä suomennettujen Buffan teosten päähenkilö on asianajaja Joseph Antonelli.

## Suomennetut teokset
* 
* 
* 
* 

## Lähteet

## Aiheesta muualla
* Virallinen kotisivu 
* Dekkarinetti: D. W. Buffa
Felicity Jones

**Felicity Rose Hadley Jones** (s. 17. lokakuuta 1983 Birmingham) on englantilainen näyttelijä. Hän on näytellyt myös muun muassa elokuvissa *[[Kaiken teoria (elokuva)|Kaiken teoria]]*, *[[Rogue One: A Star Wars Story]]* ja *[[The Brutalist]]*. Jones aloitti uransa jo nuorten teatteriryhmistä ja pääsi 11-vuotiaana televisioon. Hänen läpimurtonsa oli vuoden 2011 elokuva *[[Like Crazy]]*. Jones on saanut Oscar-ehdokkuudet *Kaiken teoriasta*, jossa hän näytteli Stephen Hawkingin vaimoa Jane Hawkingia, ja *The Brutalistista*.

## Nuoruus ja opiskelu
Felicity Jones syntyi 1983 Birminghamissa ja kasvoi Bournvillessä. Hänen vanhempansa olivat tavanneet työskennellässään wolverhamptonilaiselle *[[Express & Star]]* -lehdelle. Felicityn isä oli toimittaja ja äiti työskenteli mainospuolella. Felicity oli kolmevuotias, kun hänen vanhempansa erosivat. Äiti kasvatti ja hänet ja hänen veljensä.

Jones opiskeli englantia Oxfordin yliopiston Wadham Collegessa. Opiskeluaikanaan hän myös esiintyi opiskelijanäytelmissä.

## Ura
Jones oli vain kymmenenvuotias, kun koe-esiintyi Central Junior Television Workshopille, joka on merkittävä nuorten teatteriryhmä. Hän pääsi sisään, ja hänen ensimmäinen rooli ammattilaisena oli 11-vuotiaana ITV:n lastenohjelmassa *The Worst Witch*. Sen jälkeen hän näytteli lastenelokuvassa *The Treasure Seekers*, ja 15-vuotiaana hän sai roolin radio-ohjelmasta *The Archers*, jossa hän näytteli vuosikymmenen ajan.

Jonesin varsinainen läpimurto oli Drake Doremuksen *[[Like Crazy]]* (2011). Hän näytteli siinä brittityttöä kaukosuhteessa, ja hänet palkittiin siitä Sundancen elokuvajuhlien tuomariston erikoispalkinnolla. Jonesin rooli oli pitkälti improvisoitu.

Jones teki vuosina 2013–2014 kaksi roolia, joissa hänen hahmonsa ei suostunut jäämään suurmiehen elämäkerran varjoon. Elokuvassa *[[The Invisible Woman – kielletty rakkaus]]* hän näytteli Charles Dickensin pitkäaikaista rakastettua Ellen Ternania ja *[[Kaiken teoria (elokuva)|Kaiken teoriassa]]* Stephen Hawkingin ensimmäistä vaimoa Jane Hawkingia. Jones sai *Kaiken teoriasta* muun muassa Oscar-, Bafta- ja Golden Globe -ehdokkuudet.

*Kaiken teorian* jälkeen Jones alkoi kuvata *[[Tähtien sota]]* -universumiin sijoittuvaa elokuvaa *[[Rogue One: A Star Wars Story]]* (2016), jossa hän näyttelee pääosassa kapinallista Jyn Ersoa. Samana vuonna Jones oli mukana myös Dan Brownin kirjaan perustuvassa *[[Inferno (vuoden 2016 elokuva)|Infernossa]]*.

Jones oli pääroolissa elämäkertaelokuvassa *[[Oikeuden puolesta]]* (2018), missä hän esitti nuorta Ruth Bader Ginsburgia. Sen jälkeen hän oli elokuvassa *[[The Aeronauts]]* kuumailmapellolentäjä Amelia Wren. Jones näytteli myös Jojo Moyesin romaaniin perustuvassa romanttisessa elokuvassa *[[Ole niin kiltti, älä rakasta häntä (elokuva)|Ole niin kiltti, älä rakasta häntä]]* (2021).

Jones sai useita palkintoehdokkuuksia elokuvasta *[[The Brutalist]]* (2024), jossa hän näyttelee Erzsébet Tóthia, unkarilaisen arkkitehdin vaimoa. Jones on saanut elokuvasta muun muassa Oscar-, Bafta- ja Golden Globe -ehdokkuudet.

## Filmografia

## Lähteet

## Aiheesta muualla
*
Dmitri Ševtšenko

**Dmitri Ševtšenko** (; s. 13. toukokuuta 1968 Taganrog) on uransa jo päättänyt venäläinen kiekonheittäjä. Ševtšenko voitti hopeaa vuoden 1993 MM-kisoista Stuttgartista tuloksella 66,90. Hänellä on myös EM-hopea vuoden 1994 EM-kisoista Helsingistä. Ševtšenkon ennätys on vuonna 2002 Krasnodarissa heitetty 70,54. Hän edusti urallaan Neuvostoliittoa vuoden 1991 MM-kisoissa, IVY:ä vuoden 1992 kesäolympialaisissa ja Venäjää vuodesta 1993 alkaen. Ševtšenko osallistui urallaan kolmiin kesäolympialaisiin, joissa paras sijoitus oli 1992 kisojen kahdeksas tila. Nykyisin hän toimii valmentajana.

## Lähteet
*
Nuppipullo

**Nuppipullo**, olutpullo, standardipullo, oli Ruotsissa kehitetty maailman ensimmäinen lasiteollisuuden standardipullo.

Pitkälle 1800-luvulle olut jaettiin ja myytiin pääasiassa irtotavarana tai oluttynnyreissä. Panimoiden kasvaessa Ruotsissa 1800-luvun lopulla tuli tarve saada yhtenäistettyä oluen jakeluastia.
Jotta voitaisiin käyttää koneellista pullotuslaitteita, syntyi tarve standardipullolle, jota voitaisiin käyttää kaikissa panimoissa koko Ruotsissa. Pulloa voitaisiin käyttää kierrättäen uudelleen ja uudelleen. Uuden olutpullon suunnitteli Hamburgin panimon Anders Bjurholm ja korkkivalmistaja Emil Boethius. Se hyväksyttiin vuonna 1884 Tukholmassa panimoiden yhdistyksen standardipulloksi. Vuonna 1886 se hyväksyttiin panimoihin muualla Ruotsissa. Sitä tehtiin kolmessa eri tilavuudessa 1/6, 1/3 ja 2/3 litraisena. Pullojen kyljessä oli kohokirjaimilla merkitty pullon koko ja valmistaja. Merkintä (H) tarkoitti Hammarin lasintehdasta, (L) Liljedahlia, (Å) Årnäsiä ja (*) Surtea ja (S) Sundia.

Aluksi pullot puhallettiin muottiin suupuhaltamalla, mutta vähitellen teko koneellistui. Pullossa oli paksu lasinen suuaukko yläreunassa (siitä pullo saikin nimensä). Pullon sulkeminen korkilla ei ollut täysin luotettavaa, korkki saattoi tulla ulos pullosta, jos pullo oli liian kuumassa. Korkki korvattiin alumiinilla vuonna 1932. Samalla katosi myös pullon ominainen pullonsuu. Myöhemmin korvattiin raskas pullo modernimmalla ja kevyemmällä olutpullolla.

Suomessa nuppipullo tuli käyttöön 1800-luvun lopulla ja yleistyi 1900-luvun alussa. Suomessa valmistettiin 1/3 ja 2/3-litran pulloja. Suomessa standardipulloja valmisti seuraavat lasitehtaat: Grönvik (merkintä pullon pohjassa), Johannislund (J), Arima (A), Karhula (K), Wiiala (W) ja Riihimäki (R).

## Lähteet
* Annila, Markku: *Vanhat lasini*, Suomen lasimuseo, 2013.
* Birgitta Conradson, *Sillburkar & tvålkartonger*, Nordiska museet, 1977
Saint-Georges

**Saint-Georges** voi tarkoittaa:

Paikkoja:
*Saint-Georges, kunta Quebecin provinssissa Kanadassa
*Saint-Georges, kunta Cantalin departementissa Ranskassa
*Saint-Georges, kunta Charenten departementissa Ranskassa
*Saint-Georges, kunta Gersin departementissa Ranskassa
*Saint-Georges, kunta Lot-et-Garonnen departementissa Ranskassa
*Saint-Georges-sur-Loire, kunta Maine-et-Loiren departementissa Ranskassa
*Saint-Georges-Buttavent, kunta Mayennen departementissa Ranskassa
*Saint-Georges, kunta Ranskan Guyanassa
*Saint-Georges, kunta Mosellen departementissa Ranskassa
*Saint-Georges, kunta Pas-de-Calais'n departementissa Ranskassa
*Saint-Georges, kunta Tarn-et-Garonnen departementissa Ranskassa

Henkilöitä:
*Le Chevalier de Saint-Georges (1745–1799), ranskalainen säveltäjä ja kapellimestari
*Jules-Henri Vernoy de Saint-Georges (1799–1875), ranskalainen libretisti, näytelmä- ja romaanikirjailija.

## Katso myös
*Saint George
Leah McFall

**Leah McFall** (s. 1. heinäkuuta 1989 Belfast, Pohjois-Irlanti) on brittiläinen laulaja. Hän sijoittui toiseksi The Voice UK -kilpailussa vuonna 2013. Hän julkaisi debyyttisinglensä ”Home” kesäkuussa 2014. Kappaleella laulaa myös Will.i.am, joka toimi hänen valmentajanaan The Voice UK:ssa.

## Diskografia
### EP:t
* Frills and Fur (2010)
* Ink (2017)

### Singlet
* Home (feat. will.i.am) (2014)
* Wolf Den (2016)
* Happy Human (2017)
* Somber (2018)
* White X (2018)
* Marriage (2019)

#### Promosinglet
* I Will Survive (2013)
* Killing Me Softly (2013)
* I Will Always Love You (2013)

#### Vierailevana  artistina
* Bang Band (will.i.am feat. Leah McFall) (2013)
* Spiritual Warfare (Ghetts feat. Leah McFall & Jordy) (2018)

## Musiikkivideot
* No Ordinary Love (2014)
* Home (2014)
* Happy Human (2017)

## Lähteet
This Is How We Do

**This Is How We Do** on yhdysvaltalaisartisti Katy Perryn kappale hänen neljänneltä, Prism-studioalbumilta. Perry sanoitti kappaleen yhdessä tuottaja Max Martinin ja Klas Åhlundin kanssa sekä nauhoitti sen Tukholmassa. 

Kappale julkaistiin albumin viidentenä singlenä 11. elokuuta 2014. "This Is How We Do" on dancepopkappale "faux"-urbaaneilla ja hip-hop-tyylisillä vaikutteilla, jossa Perry laulaa ajanviettorutiineistaan ystäviensä kanssa. Räppäri Riff Raffin sisältävät remixit on myös julkaistu.

Kappale sai musiikkikriitikoilta vaihtelevia vastaanottoja ristiriitaisista positiivisiin, joista monet ylistivät kappaleen vanhan koulukunnan fiilistä, kutsuen sitä kesähitiksi kun taas toiset kritisoivat kappaleen sanoja. Jotkut vertailivat kappaletta hänen aiempiin, California Gurls ja Last Friday Night (T.G.I.F.) singleihin. Kappaleeseen liittyvä musiikkivideo julkaistiin 31. heinäkuuta 2014 ja sillä nähdään kun artisti saa valmiiksi manikyyrin, laulaa karaokea hänen kavereidensa kanssa sekä pitää yllään erikoisia ja kummallisia asuja Yves Saint Laurentin mondriaanimekosta pepperonipizza-uima-asuun.

## Lähteet
Castagneto Carducci

**Castagneto Carducci** on kunta Italiassa Toscanan alueella olevassa Livornon maakunnassa. Kunta sijaitsee Tyrrhenanmeren rannalla. 

Kuntaan kuuluva Castagneto Carduccin keskiaikainen kylä sijaitsee sisämaassa olevalla kukkulalla. Rannikolla oleva kylä on nimeltään *Marina di Castagneto Carducci*.  Kunta on saanut nimensä siellä asuneen Giosuè Carduccin mukaan.

## Lähteet

## Aiheesta muualla
Neste-asemaketjut

**Neste**-polttonesteiden jakeluketju toimii Suomessa, Virossa, Latviassa ja Liettuassa. Huoltoasemaketju on lajissaan Suomen laajin. Neste-ketjun omistaa Neste Oyj.

## Historia

Nykyinen Neste-asemaketju syntyi, kun Neste yhdisti Finnoil- ja Union-ketjut ja osti lisäksi Kesoil-ketjun. Neste Express -verkosto korvasi A24- ja Nex-automaattiasemat vuoteen 2010 mennessä.

Nesteellä oli Suomessa vuoden 2013 lopussa noin 260 huoltoasemaa ja noin 200 automaattiasemaa. Raskaalle kalustolle oli noin 310 jakelupistettä, joista osa on huolto- tai automaattiasemien yhteydessä. 

Vuonna 2014 yhtiö oli markkinoiden toiseksi suurin toimija Virossa, Latviassa ja Pietarin alueella Venäjällä, ja Liettuassa se oli kolmanneksi suurin. Baltian maissa ja Luoteis-Venäjällä yhtiöllä oli yhteensä 230 asemaa. Neste myi jakeluasemilla kuluttajille pääasiassa bensiiniä, dieseliä ja kevyttä polttoöljyä. Vuonna 2014 yhtiön markkinaosuus bensiinin vähittäismyynnissä Suomessa oli 28,4 ja dieselöljyssä 39,2 prosenttia. 

Neste Oil vaihtoi nimekseen Neste 1.&nbsp;kesäkuuta 2015. Neste Oil -asemat jäivät kuitenkin entiselle nimelleen. Yhtiö perusteli tätä sillä, että Neste Oil -asemat oli vastikään uusittu eikä niiden nimien muuttaminen olisi ollut taloudellista. Yhtiö vaihtoi asemien nimet Nesteeksi huhti–lokakuussa 2016.

Heinäkuussa 2019 Neste myi Venäjän-huoltamoketjunsa venäläiselle Tatneft- öljy- ja kaasujätille. Kauppaan kuului polttoaineterminaalin lisäksi 75 asemaa Pietarin alueella.

## Asemaverkostot

Nesteellä on Suomessa useita asemaverkostoja.
* Neste-asemat ovat miehitettyjä, ”perinteisiä” liikenneasemia tai miehittämättömiä asemia, jotka usein toimivat K-ryhmän K-Citymarketien tai K-Supermarketien yhteydessä. Miehitetyillä asemilla voi maksaa polttoaineostoksensa myös käteisellä.
* Neste Express -asemat ovat miehittämättömiä asemia, jotka yhtiön mukaan on tarkoitettu hintatietoisille asiakkaille, jotka arvostavat nopeaa tankkausta. Jokaisessa mittarissa on oma maksupääte. Asemilla myydään 95- ja 98-oktaanista bensiiniä sekä dieseliä. Asemien maksupäätteisiin käyvät vain pankki- ja luottokortit. Neste perustelee pelkkää kortin käyttöä maksuvälineenä käteisen rahan tyhjentämisen aiheuttamilla kustannuksilla ja käteismaksamisen yleisellä vähentymisellä Suomessa. 
* Neste Truck -asemat on tarkoitettu raskaalle liikenteelle. Osalla Neste Truck -asemista on Truck+-palvelu, joka tarkoittaa raskaan liikenteen asemaa, jolla maksaminen perustuu asiakkaan etätunnistukseen ilman maksu- tai luottokorttia.
* Neste K oli Nesteen ja Keskon omistama huoltoasemaketju. Ensimmäinen Neste K -huoltoasema avattiin Tampereelle maaliskuussa 2016. Nesteen ja Keskon mukaan kaikki aiemmat Keskon tai Nesteen omistamat asemat muuttuivat Neste K-asemiksi vuoden 2017 loppuun mennessä. Kesko uutisoi tammikuussa 2024 luopuvansa Neste K -liikenneasemista. Keskon suunnitelmien mukaan yli 60 asemista luovuttiin vuoden 2024 aikana. Taustalla on päivittäistavarakaupan roolin pieneneminen vuonna 2016 voimaan tulleen vähittäiskaupan aukioloudistuksen takia. Neste K -liikenneasemat jatkavat Nesteen omina palveluina.

## Lähteet

## Aiheesta muualla
Bailame

**Bailame** on espanjalaisyhtye Three Loversin kappale. Sen julkaisi Konga Records yhtyeen debyyttisinglenä 3. kesäkuuta 2014. Kappaleeseen liittyvä musiikkivideo julkaistiin videopalvelu YouTubessa singlen julkaisupäivänä. Kappale ei ole toistaiseksi onnistunut pääsemään listoille.

## Kappaleet

**Digitaalinen lataus**

# Bailame (Christopher Vitale Remix Radio) - 3:23
# Bailame (Tropical Version) - 3:36

## Lähteet
VHL-kausi 2014–2015

**VHL-kausi 2014–2015** oli Venäjän toiseksi korkeimman sarjatason VHL:n historian viides kausi. Kausi alkoi 8. syyskuuta 2014 ja sarjan mestari ratkesi 23. huhtikuuta 2015. Sarjaan osallistui 24 joukkuetta, mikä oli kaksi vähemmän kuin viime kaudella. VHL:n mestaruuden voitti Toros Neftekamsk, jolle mestaruus oli jo sarjan kolmas.

## Joukkueet

### Joukkuemuutokset
*Bars Kazan liittyi sarjaan Venäjän nuorten jääkiekkosarjasta
*Lada Toljatti nousi KHL:ään
*Kristall Saratov ja Titan Klin vetäytyivät sarjasta taloudellisten ongelmien takia.

## Runkosarja
Runkosarjassa joukkueet pelasivat 52 ottelua. 16 parasta joukkuetta etenivät pudotuspeleihin.

## Pudotuspelit

## Palkinnot
Kauden jälkeen palkintogaalassa palkittiin seuraavat henkilöt:

## Lähteet
*Kauden otteluohjelma www.vhlru.ru 

### Viitteet
Fool’s Complaint

**Fool's Complaint** on yhdysvaltalaisartisti Suzanne Vegan kappale hänen uransa kahdeksannelta, Tales from the Realm of the Queen of Pentacles-studioalbumilta. Sen julkaisi Amanuensis Productions albumin ensimmäisenä singlenä 6. tammikuuta 2014. Kappaleeseen liittyvä sanoitusvideo julkaistiin videopalvelu YouTubessa 5. helmikuuta 2014. Kappale ei ole saavuttanut suurta menestystä, vaan sen ainoa tiedetty listasaavutus on Suomen virallisen radiolistan 92. sija.

## Kappalelista

**Digitaalinen lataus**

# 

## Listasijoitukset

## Lähteet
Most na Soči

**Most na Soči** (ennen *Sveta Lucija* tai *Sveta Lucija na Mostu*, ) on asutuskeskus Tolminin kunnassa Slovenian länsiosassa. Vuoden 2020 arvion mukaan siellä asui 416 asukasta. Most na Soči sijaitsee Soča- ja Idrijca-jokien välissä, mikä on luonut sille historiassa hyvät puolustusasemat tunkeilijoita vastaan. 

Most na Sočista on löydetty noin 7&nbsp;000 hautapaikkaa, mikä tekee siitä yhden merkittävimmistä esihistoriallisista asutuksista Euroopassa. Haudat ovat pronssikauden ja Rooman valtakunnan väliseltä ajalta.

Most na Sočissa sijaitsee monta kulttuurillisesti merkittävää kirkkoa. Kirjailija ja käsikirjoittaja Ciril Kosmačin syntymäpaikka kuuluu Euroopan "Genius Loci" ohjelman piiriin.

## Lähteet
Richard Conte

**Richard Conte** (alkuaan **Nicholas Peter Conte**; 24. maaliskuuta 1910 Jersey City, Yhdysvallat – 15. huhtikuuta 1975 Los Angeles, Yhdysvallat) oli yhdysvaltalainen näyttelijä. Hän näytteli monissa elokuvissa 1940-luvulta 1970-luvulle, joukossa *[[Sininen gardenia]]*, *[[Hyökkäys merellä]]*, *[[Itken vasta huomenna]]*, *[[Kovat kaverit]]* ja *[[Kummisetä (elokuva)|Kummisetä]]*.

## Lähteet

## Aiheesta muualla
*
Tarn (joki)

**Tarn** (, ) on 381 kilometriä pitkä Garonnen sivujoki eteläisessä Ranskassa. Joki sijaitsee Oksitanian alueella. Joki saa alkunsa Mont Lozèrelta Cévennesin vuoristosta Ranskan keskiylängöltä. Joki virtaa Tarnin rotkon läpi. Millaun maasilta, maailman korkein ajoneuvoilla ylitettävä silta, ylittää Tarnjoen laakson lähellä Millauta.

## Lähteet

## Aiheesta muualla
Lincoln (New Mexico)

**Lincoln** on yhdysvaltalainen paikkakunta Lincolnin piirikunnassa New Mexicon osavaltiossa. Lincoln on kunnallishallinnoton alue (unincorporated area). 

Lincoln sijaitsee valtatie 380:n varrella (U.S. Route 380) noin 92 kilometriä Roswellista länteen. Albuquerqueen on matkaa maanteitse noin 300 kilometriä. 

US Highway 380 ja 70 sekä New Mexico Highway 48 muodostavat Billy the Kid Trail -nimisen 109 km pitkän näköalareitin. Reitin varrella ovat muun muassa Lincoln, Capitan, Ruidoso ja San Patricio. 

Kun espanjalaiset uudisasukkaat saapuivat alueelle vuonna 1855, he nimesivät kylän nimellä *La Placita del Río Bonito* lähellä sijaitsevan Bonitojoen mukaan. Myös nimet *La Placita* ja *Bonito* olivat käytössä. Aluksi kylä muodostui aukion (*plaza*) ympärille rakennetuista savitiilisistä rakennuksista. Pian sen jälkeen, kun Lincolnin piirikunta perustettiin vuonna 1869, paikkakunta nimettiin Lincolniksi vuonna 1865 murhatun presidentti Abraham Lincolnin mukaan. Lincoln oli piirikunnan pääkaupunki vuoteen 1909 saakka. 

Lincoln on tunnettu siitä, että se oli Lincolnin piirikunnan sodan (Lincoln County War) tärkeä tapahtumapaikka 1878–1881. Nykyään paikkakunta saa tuloja turismista.  

Lincolnin historiallisella alueella (Lincoln Historic District) on useita 1800-luvulta peräisin olevia rakennuksia. Vuonna 1960 alue tunnustettiin historiallisesti merkittäväksi kohteeksi ja rakennukset otettiin mukaan suojelunarvoisten kohteiden rekisteriin (National Register of Historic Places). New Mexicon osavaltio omistaa 17 rakennusta. Museorakennuksista neljää pidetään auki ympäri vuoden ja kahta pidetään auki kausiluonteisesti.



Perspective view from the northeast - Courthouse, U.S. Highway 380, Lincoln, Lincoln County, NM HABS NM-216-1.tif|Oikeustalo
Perspective view from the southwest - Dr. Woods House, U.S. Highway 380, Lincoln, Lincoln County, NM HABS NM-220-1.tif|Tri Woodsin talo
View from the southwest - Thomas W. Watson House, U.S. Highway 380, Lincoln, Lincoln County, NM HABS NM-219-1.tif|Thomas W. Watsonin talo
Perspective view from the southeast - Tunstall Store, U.S. Highway 380, Lincoln, Lincoln County, NM HABS NM-218-1.tif|Tunstallin kauppa


## Lähteet